KAppTemplate käsiraamat

# KAppTemplate käsiraamat

Anne-Marie Mahfouf `<annma@kde.org>`

Tõlge eesti keelde: Marek Laane
Versioon 0.1 (2008-04-28)

Autoriõigus © 2008 Anne-Marie Mahfouf

Autoriõiguse märge

KAppTemplate on KDE 4 malligeneraator.

Peatükk 1. Sissejuhatus
Sissejuhatus

# Peatükk 1. Sissejuhatus

KAppTemplate genereerib KDE malle, mis aitab vähese vaevaga alustada KDE programmeerimist.

KAppTemplate pakub mõningaid põhilisi malliprojekte ning suudab kasutada ka KDevelopi malle, kui neid peaks masinas leiduma.

Vaikimisi leiate järgmist:

- Lihtne KDE 4 GUI mall

- KDE 4 KPart mall

- Qt4 mallipõhine peaaken

- PyQt4 rakendus

- PyKDE4 rakendus

- Ruby (korundum4) mall

- Plasma apleti mall

Vasta igal leheküljel nõustaja küsimustele ja loo oma mall.

### Märkus

Kõigi mallide `README`-fail selgitab täpsemalt, kuidas antud malli ehitada. Samuti leiab sealt lingid projektiga seotud õppematerjalidele. Pärast projekti loomist on KAppTemplate töö tehtud ning ehitamine juba sinu enda kätes.

Peatükk 2. KAppTemplate kasutamine
KAppTemplate kasutamine

# Peatükk 2. KAppTemplate kasutamine

KAppTemplate on nõustaja. Selle esimesel leheküljel selgitatakse, et KAppTemplate loob alusprojekti. Projekti loomise alustamiseks klõpsa nupule Järgmine. Klõps nupule Loobu lõpetab programmi töö. Klõps nupule Abi avab KDE abikeskuses käesoleva käsiraamatu.

Teisel leheküljel näeb saadaolevaid malle. Paremal on näha malli eelvaade ning all malli kirjeldus. Pärast malli valimist palutakse all anda projektile nimi.

Kolmandal leheküljel soovitakse teada projekti versiooni, lähtekoodi kataloogi ning autori nime ja e-posti aadressi. Kui oled andnud Süsteemi seadistustes andmed oma isiku kohta, kasutatakse vaikimisi neid.

Neljandal ja viimasel leheküljel antakse projekti loomise kohta veidi tagasisidet.

Seejärel klõpsa KAppTemplate sulgemiseks nupule Lõpeta.

Peatükk 3. Millist malli kasutada?
Millist malli kasutada?

# Peatükk 3. Millist malli kasutada?

Käesolevas peatükis kirjeldatakse malle, mis võimaldab valida sinu vajadusi kõige paremini rahuldava malli.

## C++ KDE 4 GUI rakenduse mall

See on CMake'i põhine KDE 4 GUI mall, milles on kasutusel KXMLGuiWindow ja KConfig XT. See on KDE 4 standardrakendus.

See mall näitab, kuidas luua KDE menüüd XMLGui vahendusel ja kuidas kasutada KConfigXT'd seadistuste muutmiseks menüükäsuga Seadistused → <RakenduseNimi> seadistamine.

Ära unusta lugemast projekti kataloogis asuvat faili `README`. KDE 4 väga häid õppematerjale leiab aadressil http://techbase.kde.org/Development/Tutorials.

C++ KDE 4 KPart rakenduse mall
C++ KDE 4 KPart rakenduse mall

## C++ KDE 4 KPart rakenduse mall

See on CMake'i põhine KDE 4 KPart mall.

Ära unusta lugemast projekti kataloogis asuvat faili `README`.

Plasmoidi rakendus
Plasmoidi rakendus

## Plasmoidi rakendus

See mall loob lihtsa Plasma apleti ikooni ja teatava tekstiga.

Selle malli ehitamiseks on vajalik KDE 4.1 ja see kasutab CMake'i. Selle kohta leiab täpsemat teavet aadressilt http://techbase.kde.org/index.php?title=Development/Tutorials/Plasma/GettingStarted.

Taaskäivita Plasma apleti laadimiseks käsuga `kquitapp plasma && plasma` või vaata seda käsuga `plasmoidviewer SinuApletiNimi`.

PyQT4 rakendus
PyQT4 rakendus

## PyQT4 rakendus

See mall loob järgmise rakenduse:

Selleks on vajalik sinu distributsiooni pakutav PyQt4.

Malli käivitamiseks loo kõigepealt Pythoni moodul Disaineri myCalendar.ui faili põhjal, andes projektikaustas käsu `pyuic4 -o myCalendar.py myCalendar.ui`, ning seejärel käivitades projekti: `python RAKENDUSENIMI.py`.

PyKDE4 rakendus
PyKDE4 rakendus

## PyKDE4 rakendus

See mall loob järgmise rakenduse:

Selleks on vajalik sinu distributsiooni pakutav PyKDE 4.

Malli käivitamiseks loo kõigepealt Pythoni moodul Disaineri myCalendar.ui faili põhjal, andes projektikaustas käsu `pyuic4 -o myCalendar.py myCalendar.ui`, ning seejärel käivitades projekti: `python RAKENDUSENIMI.py`.

Ruby KDE rakendus
Ruby KDE rakendus

## Ruby KDE rakendus

See mall loob järgmise rakenduse:

Selle malli käivitamiseks on vajalik korundum4 KDE 4 moodulist kdebindings või sinu distributsioonist.

Malli käivitamiseks anna pärast ehitamist ja paigaldamist (vaata faili `README`) konsoolis käsk: `krubyapplication sinu-rakendus/main.rb`.

Peatükk 4. Autorid ja litsents
Autorid ja litsents

# Peatükk 4. Autorid ja litsents

- Rakenduse autoriõigus 1998-2003: Kurt Granroth

- Rakenduse autoriõigus 2006-2008: Anne-Marie Mahfouf

- Rakenduse autoriõigus 2008: Beat Wolf

Kaasautorid:

- Abi koodi juures: Beat Wolf `(asraniel AT fryx.ch)`

- Ruby mall: Cyrille Berger `(cberger AT cberger.net)`

- Ruby mall: Richard Dale `(Richard_Dale AT tipitina.demon.co.uk >)`

- PyKDE4 mall: Christoph Burgmer `(chrislb AT gmx.de)`

Dokumentatsiooni autoriõigus 2008: Anne-Marie Mahfouf `(annma AT kde.org)`

Tõlge eesti keelde: Marek Laane `(bald AT starman.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.

Lisa A. Paigaldamine
Paigaldamine

# Lisa A. Paigaldamine

## KAppTemplate hankimine

KAppTemplate on osa KDE projektist http://www.kde.org/.

KAppTemplate asub paketis kdesdk KDE projekti peamises FTP saidis ftp://ftp.kde.org/pub/kde/.

Kompileerimine ja paigaldamine
Kompileerimine ja paigaldamine

## Kompileerimine ja paigaldamine

Et KAppTemplate oma süsteemis kompileerida ja paigaldada, anna KAppTemplate baaskataloogis järgmised käsud:

    % ./configure
    % make
    % make install

Kuna KAppTemplate kasutab autoconf'i ja automake'i, ei tohiks kompileerimisel probleeme esineda. Kui neid siiski ette tuleb, anna sellest palun teada KDE meililistides.